Document ID: 32015R0272

KOMISIJAS ĪSTENOŠANAS REGULA (ES) 2015/272
(2015. gada 19. februāris),
ar ko groza Īstenošanas regulu (ES) Nr. 612/2013 par ekonomikas dalībnieku un akcīzes preču noliktavu reģistra darbību, saistītajiem statistikas datiem un ziņošanu saskaņā ar Padomes Regulu (ES) Nr. 389/2012 par administratīvu sadarbību akcīzes nodokļu jomā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2012. gada 2. maija Regulu (ES) Nr. 389/2012 par administratīvu sadarbību akcīzes nodokļu jomā un ar ko atceļ Regulu (EK) Nr. 2073/2004 (1), un jo īpaši tās 22. pantu,
tā kā:
(1)
Būtu jānovērš tas, ka reģistrēti saņēmēji vai apstiprināti noliktavu turētāji nepatiesi apgalvo, ka tie saskaņā ar Padomes Direktīvas 2008/118/EK (2) 17. panta 2. punktu ir saņēmuši atļauju akcīzes preces pārvietot uz tiešās piegādes vietu saskaņā ar atliktās nodokļa maksāšanas režīmu.
(2)
Tāpēc reģistrētiem nosūtītājiem un apstiprinātiem noliktavu turētājiem, izmantojot Regulas (ES) Nr. 389/2012 19. panta 4. punktā minēto centrālo reģistru, vajadzētu būt iespējai pārbaudīt, vai reģistrētie saņēmēji vai apstiprinātie noliktavu turētāji ir saņēmuši šādu atļauju.
(3)
Tādēļ būtu attiecīgi jāgroza Komisijas Īstenošanas regula (ES) Nr. 612/2013 (3).
(4)
Ir jāparedz pietiekams laika periods, lai Komisija varētu veikt izmaiņas ekonomikas dalībnieku reģistrā un akcīzes preču noliktavu reģistrā, kas minēti Regulas (ES) Nr. 389/2012 19. panta 1. punktā.
(5)
Šajā regulā paredzētie pasākumi ir saskaņā ar Akcīzes nodokļa komitejas atzinumu,
IR PIEŅĒMUSI ŠO REGULU.
1. pants
Īstenošanas regulas (ES) Nr. 612/2013 6. panta 3. punkta a) apakšpunktam pievieno šādu iv) punktu:
“iv)
informāciju par ekonomikas dalībnieka funkcijas kodu, norādot, vai reģistrēts saņēmējs vai apstiprināts noliktavas turētājs ir saskaņā ar Direktīvas 2008/118/EK 17. panta 2. punktu saņēmis atļauju pārvietot akcīzes preces uz tiešās piegādes vietu (datu grupa 2.3., kā norādīts I pielikuma 2. tabulā).”
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2015. gada 1. marta.
Šī regula uzliek saistības kopumā un ir tieši piemērojama visās dalībvalstīs.
Briselē, 2015. gada 19. februārī

Labels: 3
12
2